laion/Wikipedia-Exotic huggingface dataset:
קנגוריים חולדתיים

קנגוריים חולדתיים (שם מדעי: Potoroidae) היא משפחה של יונקים אוסטרליים מסדרת הקנגוראים. יצורים אלה מזכירים את הקנגורו הנפוץ אך קטנים בהרבה ונראים כמו כלאיים בן קנגורו לחולדה. הם חיים ביערות גשם, בערבות עשב או במדבריות האוסטרליים. הסוג קנגוריל המושק סווג בעבר במשפחה זאת עד שהועבר למשפחה עצמאית - קנגוריים מושקים. תזונתם של יצורים אלה צמחונית המבוססת בעיקר על עשבים וכן על פטריות ועלים. סוג: בטונג (bettongia) סוג: קנגורו חולדתי (potorous) סוג ומין יחיד: קנגורו חולדתי אדמוני (Aepyprymnus rufescens) סוג ומין יחיד: קנגורו חולדתי מדברי (Caloprymnus campestris) בורונגבודי (Borungaboodie) Bulungamaya Gumardee Milliyowi Paleopotorous Propleopus Purtia Wabularoo Wakiewakie מדיה וקבצים בנושא קנגוריים חולדתיים בוויקישיתוף קנגוריים חולדתיים, באתר ITIS (באנגלית) קנגוריים חולדתיים, באתר NCBI (באנגלית) קנגוריים חולדתיים, באתר האנציקלופדיה של החיים (באנגלית) קנגוריים חולדתיים, באתר GBIF (באנגלית)
.ir

ir. היא סיומת האינטרנט הלאומית של שמות המתחם (domain name) של אתרי אינטרנט הרשומים באיראן, הסיומת הושקה בשנת 1994. שמות המתחם והסיומות מנוהלות על ידי המכון לחקר מדעי היסוד 'Institute for Research in Fundamental Sciences'. ir. - ציבורי ac.ir. - מוסדות חינוך אקדמיים co.ir. - מסחרי/חברות gov.ir. - גופים ממשלתיים id.ir. - אישי, אינדיבידואלי net.ir. - ספקי שירותי אינטרנט מוסמכים org.ir. - ארגונים ללא כוונת רווח sch.ir. - בתי ספר בשנת 2003 השיק ארגון המחקר והפיתוח הפולני NASK את טכנולוגיית IDN (אנ'), המאפשרת להשתמש באותיות לטיניות, יווניות, עבריות, סיניות קיריליות ועוד בשמות התחום. בשנת 2010, אישר ארגון ICANN את הצעת הסיומת ایران. (איראן בפרסית). אתרים יכולים להירשם עם דומיין בשפה הפרסית תחת הסיומת ir.ایران. תחת סיומת זו נעשה גם שימוש ב-Domain Hack. כתובת ה-URL ‏ "ryana.ir" היא בעצם הפניה מחדש לאתר "ryanair.com" של חברת התעופה האירית ריינאייר. משתמשי אינטרנט עשויים לחשוב שהסיומת ir. היא סיומת האינטרנט של אירלנד, מדינת המוצא של ריינאייר. מדיה וקבצים בנושא .ir בוויקישיתוף אתר האינטרנט הרשמי של .ir מידע על הסיומת ir. באתר IANA "IDN ccTLD Request From the Islamic Republic of Iran Successfully Passes String Evaluation". ICANN.org. ICANN. 2010-10-15. נבדק ב-2013-10-26. "Internationalized Domain Names at IRNIC". אורכב מ-המקור ב-13 בינואר 2009. נבדק ב-19 בינואר 2009. {{cite web}}: (עזרה) ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
דניסה (ג'ירפה)

דניסה הייתה ג'ירפה מרושתת שחיה בספארי ברמת גן, והייתה בעלת מספר הצאצאים הגדול ביותר בגני חיות בעולם (12). דניסה הייתה הג'ירפה הראשונה שהגיעה לספארי ברמת גן, והייתה מחמשת פרטי הג'ירפים המרושתים בספארי שלוקחים חלק בפרויקט השימור הבינלאומי. היא נולדה בגן החיות בהולנד ב-2 בינואר 1990, ובגיל שנתיים הובאה לספארי ברמת גן. ביום הולדתה ה-30 הגיע לספארי הקונדיטור תומר אומנסקי שהכין עבורה עוגה מיוחדת ומושקעת שהוגשה לה בלוויית פרחי היביסקוס, פירות וירקות. היא מתה ב-21 בינואר 2021, בגיל 31. הייתה הג'ירפה הכי מבוגרת בגני חיות בעולם. גוויתה של דניסה שימשה לאחר בדיקה וטרינרית, בדומה לגוויות בעלי חיים אחרים המתים בספארי, להאכלת להקת האריות של הספארי. דגל (1994) דובל'ה (1995) דנדלק (1997) דנדין (1998) דני (2000) דרווין (2001) דימה (2003) דניאלה (2004) דקלה (2005) דה נירו (2007) דיאנה (2009) ולד שלא שרד (2011) יוסי (פיל) דניסה הג'ירפה באתר הפייסבוק של הספארי הקשישה בעולם: דניסה הג'ירפה, באתר ynet, 20 ביוני 2017 עדי חשמונאי‏, בספארי חגגו יום הולדת לג'ירפה הפורייה בעולם, באתר וואלה, 2 בינואר 2014 נועה קושרק‏, דור שלישי לג'ירפות בספארי ברמת גן, באתר וואלה, 11 באוגוסט 2009 דניסה הג'ירפה באתר מדורים לידת אחד מצאצאי דניסה באתר היוטיוב הג'ירפה דניסה מתה בגיל 31, נחשבה לאחת המבוגרות בעולם, באתר דבר העובדים בארץ ישראל, 21 בינואר 2021 פוסט של הספארי בפייסבוק ציוץ של העיתונאי אטילה שומפלבי בטוויטר
טיצ'ינו

האם התכוונתם ל... טיצ'ינו (נהר) – נהר טיצ'ינו בשווייץ ואיטליה טיצ'ינו (קנטון) – קנטון טיצ'ינו בשווייץ
GBIF

GBIF (בעברית: מתקן המידע העולמי למגוון הביולוגי, באנגלית: Global Biodiversity Information Facility) הוא ארגון בין-לאומי המתמקד ביצירת נתונים מדעיים על המגוון הביולוגי הזמין דרך האינטרנט באמצעות שירותי אינטרנט. הנתונים ניתנים על ידי מוסדות רבים מרחבי העולם; ארכיטקטורת המידע של GBIF הופכת נתונים אלה לזמינים וניתנים לחיפוש באמצעות פורטל יחיד. הנתונים הזמינים באמצעות פורטל GBIF הם בעיקר נתוני הפצה על צמחים, בעלי חיים, פטריות ומיקרובים עבור העולם, ונתונים שמות מדעיים לכל יצור חי. מטרת GBIF היא לאפשר גישה חופשית ופתוחה לנתוני המגוון הביולוגי ברחבי העולם כדי לתמוך בפיתוח בר-קיימא. לארגון יש סדרי עדיפויות, בדגש על קידום השתתפות ועבודה באמצעות שותפים, כוללים גיוס מידע על המגוון הביולוגי, פיתוח פרוטוקולים ותקנים על מנת להבטיח שלמות מדעית ותפעוליות הדדית, בניית אתרים מעוצבים שונים המאפשרים קישור בין סוגי נתונים מגוונים ממקורות שונים וכדומה. GBIF שואפת ליצור קשרים מידעיים בין משאבי נתונים דיגיטליים מכל רחבי הספקטרום של הארגון הביולוגי, בין גנים למערכות אקולוגיות, וכדי לחבר אותם בנושאים חשובים למדע, לחברה ולקיימות על ידי שימוש בכלים גאוגרפיים ובכלי GIS. זה עובד בשיתוף עם ארגונים בין-לאומיים אחרים כגון: שותפות קטלוג של החיים, מידע המגוון מידע ביולוגי, קונסורציום עבור ברקוד החיים (CBOL), האנציקלופדיה של החיים (EOL), ו-GEOSS. מדיה וקבצים בנושא GBIF בוויקישיתוף אתר האינטרנט הרשמי של GBIF (בשפות מרובות) GBIF, ברשת החברתית פייסבוק GBIF, ברשת החברתית אקס (טוויטר) GBIF, ברשת החברתית LinkedIn GBIF, סרטונים באתר Vimeo GBIF, באתר פליקר אתר GBIF תיאור קצר של GBIF מיקומי GBIF GBIF ערך זה הוא קצרמר בנושא איכות הסביבה. אתם מוזמנים לתרום לוויקיפדיה ולהרחיב אותו.
סגור

האם התכוונתם ל... סגור אלגברי סגור סדרתי סגור (שפות תכנות) סגור (טופולוגיה) סגירות (פירושונים)
אסף בן-מנחם

אסף בן-מנחם (Asaph Ben-Menahem; נולד ב-1940) הוא אמן ומשורר ישראלי. אסף בן-מנחם נולד בשנת 1940 במושבה רעננה. אביו, משה, היה מורה ומשורר. בשנת 1961, לאחר שרותו הצבאי, החל ללמוד ספרות ופילוסופיה. במקביל עבד בקול-ישראל ובמשרד ראש הממשלה בירושלים. בין השנים 1965–1969 שהה בלוס אנג'לס, ארצות הברית, שם למד אמנות. בין השנים 1983–1985 שימש כמבקר אמנות בעיתון "קול העיר" בירושלים. בשנת 1988 היגר להולנד. עיקר יצירתו של בן-מנחם היא במדיום ההדפס. חיתוכי-העץ שלו מאופיינים בדימויים אקספרסיביים ובגדלים מונומנטליים. לצד יצירתו האמנותית, עוסק בן-מנחם בכתיבת שירה. בין ספריו "אוריולוס אוריולוס" (1973), "לשכון בערפל" (1979) ו"שני עשירונים" (1998). בשנת 2008 זכה בפרס יעקב פינס לאמן הדפס ישראלי מטעם מוזיאון ישראל. אחיו ארי בן-מנחם הוא פיזיקאי, מתמטיקאי והיסטוריון של המדע. 1964-1961 - תואר ראשון בפילוסופיה ובספרות אנגלית ואמריקאית, האוניברסיטה העברית, ירושלים. 1969-1965 - תואר שני, מכון אוטיס לאמנות, לוס אנג'לס, קליפורניה, ארצות-הברית. 1971-1969 - אוניברסיטה ללימודי היהדות, לוס אנג'לס. 1982-1976 - האוניברסיטה העברית, ירושלים. 1988- 2000 - אקדמיה מינרווה, חרונינגן, הולנד. גדעון עפרת, חיתוך העץ בישראל 1920-1986, סדנת ההדפס ירושלים, קטלוג מס' 13, 1986. מאירה פרי-להמן (אוצרת), יהודית קריויסקי-משען, אסף בן-מנחם - חיתוכי עץ, מוזיאון ישראל, ירושלים, 1988. מאירה פרי-להמן, ממזרח ממערב ומעץ - 5 אמני חיתוך-עץ ישראלים, מוזיאון ישראל, ירושלים, 1997. אריה קילמניק, גדעון עפרת, אירנה גורדון, 100 שנות אמנות הדפס בישראל, סדנת ההדפס ירושלים, 2015. אתר הבית של אסף בן-מנחם (באנגלית) אסף בן-מנחם באתר מרכז המידע לאמנות ישראלית אסף בן-מנחם, דף שער בספרייה הלאומית
סלפיה

המונח "סלפים" מפנה לכאן. לערך העוסק במיתרניים, ראו סלפיים. סַלַפִיַּה או סַלַפיזם (בערבית سلفية) היא פלג אסלאמיסטי מתוך הזרם הסוני בדת האסלאם, המתייחסת אל "האבות הצדיקים" (السلف, א-סַּלַף) כלומר שלושת הדורות הראשונים של האסלאם, כדוגמה וכמופת, שעל פיהם יש לפעול, זאת בניגוד להסתמכות על קביעות דתיות מאוחרות יותר. המילה "סַלַף" (سلف) פירושה "אב קדמון", והיא מתייחסת בטרמינולוגיה האסלאמית (כקיצור למונח السلف الصالح, א-סלף א-צאלח – "האבות הצדיקים") לשלושת הדורות הראשונים לאסלאם: "בני לווייתו של הנביא" מוחמד (الصحابة, א-צחאבה), דור המוסלמים שבא בעקבותיהם (التابعون, א-תאבעון) והדור השלישי (تابعو التابعين, תאבעו א-תאבעין). זרם הסלפיה מאמין כי האנשים הללו משמשים כדוגמה נעלה לאופן בו צריך לקיים את דת האסלאם. הגדרת הדורות הללו בתור "האבות הצדיקים" מבוססת על חדית' מפי מוחמד: הטובים שבאנשים הם בני דורי, לאחר מכן אלה שבאו בעקבותיהם ולאחר מכן אלה שבאו בעקבותיהם (של הדור השני). פירוש המילה "סַלַפִי" (سلفي) הוא "נוהג במנהג האבות הצדיקים" (منهج السلف الصحيح, מנהג' א-סלף א-צחיח, וצורות רבות שנגזרו ממונח זה). העיקרון המרכזי של הסלפיה הוא שהאסלאם היה מושלם בימיו הראשונים, אך במהלך המאות שעברו, חידושים בלתי רצויים (بدعة, "בִּדעה" – ביחיד) (אנ') התווספו אליו בשל השפעות חיצוניות. הסלפיה היא תנועה מודרנית, המנסה להתנער מהמסורות שהתוספו לאסלאם במהלך השנים ומבקשת לחדש את האסלאם בצורה הקרובה לזו שהייתה קיימת בימיו של מוחמד תוך התאמות לעידן העכשווי. התנועה הסלפית מתוארת כמקושרת, מכילה או זהה לווהאביזם, אך הסלפים מחשיבים את המושג "והאבי" ככינוי גנאי עבורם. לפעמים מוצג הסלפיזם כהכלאה בין והאביזם לתנועות אחרות מאוחרות יותר מאז 1960. הסלפיות כיום נתפסת כתנועה עם גישה ליטרלית, קשוחה וקנאית ביחס לאסלאם, במיוחד במערב, עם ג'יהאדיסטים סלפים אשר תומכים באלימות נגד אזרחים כביטוי לגיטימי של אסלאם. למרות זאת, משכילים[דרושה הבהרה] סלפים בולטים מגנים פעולות אלו נגד אזרחים, וטוענים כי הסלפים התומכים בהן הם מיעוט.[דרוש מקור] כיום, סלפים רבים קוראים לעצמם "מייחדי אל" (موحدون, מֻוַחִדוּן), "אנשי החדית'" (اهل الحديث, אהל אל-חדית') או "אנשי ייחוד האל" (اهل التوحيد, אהל א-תוחיד). לפי דעה, התנועה קמה כחלק מהתעוררות הנהדה[דרוש מקור]. ערך מורחב – הג'יהאד הסלפי הג'יהאד הסלפי (בערבית: السلفية الجهادية, א-סלפיה אל-ג'יהאדיה) הוא זרם הדוגל באסלאם קיצוני בתנועת הסלפיה. על פי האידאולוגיה של הזרם, הג'יהאד הוא כלי מרכזי בהפיכת האסלאם לדת יחידה בעולם, ועל כן ישנה חובה לפעול בדרכי מלחמה נגד דתות אחרות, ונגד מוסלמים שלא נוהגים על פי האסלאם. במזרח התיכון נודעו הסלפים בעיקר בגלל הקשר שלהם לפעולות טרור אסלאמי ועימותים אלימים, דוגמת המהומות במחנה הפליטים נהר אל-בארד בלבנון ותקיפות גורמי ממשל מצריים בסיני. בשנים האחרונות מתלכדות יותר ויותר מיליציות סלפיות בחצי האי סיני, ואחדות מהן ביצעו פעולות טרור נגד ישראל, בהן ירי טילים לשטחה. אבן תיימיה כנס גרוזני בצ'צ'ניה יצחק ויסמן, "האסלאם הסלפי בין דרך האבות והעולם המודרני", זמנים 148, 2023 מדיה וקבצים בנושא סלפיה בוויקישיתוף רימון מרג'ייה, הצצה נדירה: התנועה הסלפית, סניף ירושלים, באתר nrg‏, 22 בדצמבר 2011 "הסלפיה-ג'יהאדיה" - זרם מיליטנטי הדוגל במאבק אלים, באתר השב"כ עמית סדן, דרכה של התנועה הסלפית במצרים, מגזין המזרח הקרוב, 31 ביולי 2014 אקונומיסט, הסלפים מגלים שהפוליטיקה לא קלה, אך עדיפה על החלופות, באתר הארץ, 3 ביולי 2015 סלפיה, דף שער בספרייה הלאומית
יחסי הרפובליקה של קונגו – רוסיה

יחסי הרפובליקה של קונגו–רוסיה הם היחסים הדיפלומטיים בין הרפובליקה של קונגו לבין הפדרציה הרוסית. (ברוסית:Российско-конголезские отношения). לרפובליקה של קונגו יש שגרירות במוסקבה ולרוסיה שגרירות ברפובליקה של קונגו. מאז כינון היחסים הדיפלומטיים בין שתי המדינות (ב-16 במרץ 1964), המטרה הראשונית הייתה לספק בסיס משפטי מוצק לשיתוף פעולה דו-צדדי. באותה תקופה הוסכם על למעלה מ-80 הסכמים ופרוטוקולים, כולל הסכם ידידות ושיתוף פעולה, הסכם לשיתוף פעולה תרבותי ומדעי, שיתוף פעולה כלכלי וטכני, על סחר ועל הקמת ועדה דו-צדדית מעורבת בנושא כלכלי, שיתוף פעולה מדעי, טכנולוגי ומסחר. במהלך נשיאותו של הנשיא הפרו-מערבי פסקל ליסבואה (1992-1997), היקף היחסים הבילטראליים החל לרדת באופן משמעותי. בשנת 1997 חזר דניס סאסו-נגואסו לתפקיד ראש המדינה וקרא לחידוש שיתוף הפעולה הרב-צדדי עם רוסיה בכל התחומים. במרץ 2000 חודשו ההתייעצויות הבין-משרדיות, שהתקיימו בספטמבר 2001 במוסקבה, שם נחתם פרוטוקול על התייעצויות בין משרדי החוץ. הסיבוב הבא של התייעצויות רוסיות קונגולזיות ביחסים בין שתי המדינות התקיים באוגוסט 2010 בברזוויל. במהלך שיחותיו של אדאדה עם סרגיי לברוב, הם דנו בין היתר על המדינה ועל סיכויי היחסים הבילטראליים, וסוגיית הסכסוכים ביבשת אפריקה. ב-2004 ביקרה משלחת של חברות בברזוויל עם מועצת הפדרציה של אפריקה. המשלחת התקבלה על ידי נשיא הסנאט של קזחסטן. במהלך המשא ומתן נדונה האפשרות להרחבת חילופי הפרלמנט ולהגברת הקשרים בין הפדרציה. כן התקיימו מפגשים עם פקידי ממשלה אחרים ומנהיגים עסקיים של קונגו. שיתוף פעולה כלכלי וכלכלי התפתח באופן פעיל עד 1992, בשתי ישיבות של הוועדה הבין-ממשלתית המשותפת. לאחר תחילת העימות הפנימי במדינה בשנת 1997, יחסי הסחר הבילטראליים הושעו וביוני של אותה שנה בברזוויל הייתה סגורה הנציגות של "אירופלוט". צעדים חיוביים מסוימים שתוארו בתקופה האחרונה בתחום ייצור הנפט. אינטרס משותף של שיתוף פעולה במחקר ופיתוח משותף של שדות הנפט בקזחסטן הודגם ביוני 2006, במהלך ביקור ראש המדינה של חברת הנפט הרוסית "Lukoil חו"ל אחזקות". בשנת 2006 ביקרה בברזוויל משלחת של מטרופול של IFC. עמותה זו מעוניינת בפרויקטים שונים בתחום הזהב ומתכות בסיס. בחודש מאי 2010 בברזוויל, התקיים פורום עסקים בהשתתפות אנשי עסקים רוסיים שונים, בהם דנו בדרכים להגברת שיתוף הפעולה בתחומי האנרגיה, התחבורה, הכרייה והפיננסים. כתוצאה מכך נחתם בפורום המשותף על הסכם שיתוף פעולה בין לשכות המסחר של שתי המדינות, שמטרתו ליצור תנאים נוחים לפיתוח היחסים הכלכליים בין שתי המדינות. יחסי ארצות הברית–רוסיה יחסי ישראל–רוסיה יחסי הרפובליקה של קונגו-צרפת אפריקה צריכה את רוסיה, Russia Today, ב-30 באפריל 2014 ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
זוויג

זוויג (בלועזית: Sex) הוא מונח במדעי החיים המתאר את סיווגו של אורגניזם (למשל בעל חיים או צמח), כנקבי או זכרי ובאורגנזימים שונים, בעל מאפיינים זכריים ונקביים כאחד. נקבה היא יצור חי, שמייצר תאי ביצית וזכר הוא יצור חי, שבבגרותו מייצר תאי זרע (אלא אם כן, פתולוגיה מפריעה לו בזה). אצל אורגניזמים רבים, זוויג הייצור נקבע בעזרת כרומוזומי מין. אצל יונקים, למשל, לזכר יש כרומוזום Y אחד ו-X אחד ואילו אצל הנקבות, שני כרומוזומי X. אצל עופות, ואצל חלק מהזבובים, קיימים כרומוזומי מין אחרים. באורגניזמים מסוימים ההבדלים בין זכר לנקבה מתבטאים לא רק בזוג כרומוזמים ספציפי, אצל דבורת הדבש, לדוגמה, הנקבה דיפלואידית, ויש לה שני עותקים מכל כרומוזום ואילו הזכר הפלואידי, ולו רק עותק אחד מכל כרומוזום. יש גם יצורים, שזוויגם לא נקבע באמצעות הגנום, אלא כתוצאה מהסביבה ההתפתחותית: בקרב רוב הזוחלים, כולל צבים ותנינים, יש קביעת מין תלוית טמפרטורה, והטמפרטורה בה מצויות הביצים קובעת את ההתפתחות לזכר או לנקבה. אורגניזמים רבים הם הרמאפרודיטים, והם בעת ובעונה אחת זכר וגם נקבה, וכל פרט בוגר ובריא בהם מייצר גם תאי זרע וגם תאי ביצית. בין האורגניזמים ההרמאפרודיטיים, יש גם יצורים דיכוגמיים, שהתכונות הזכריות והנקביות שלהם מתבטאות בזמנים שונים בתקופת חייהם, ולא בעת ובעונה אחת. עם האורגניזמים הדיכוגמיים, נמנים צמחים רבים, ומספר מיני דגים (כמו השושנונים) וחלזונות. אצל רבים מהיצורים המקיימים רבייה זוויגית, קיימים בין שני הזוויגים הבדלים נוספים מלבד היותו של אחד מהם מיצר תאי זרע והשני תאי ביצית. הבדלים אלו הם לרוב גם הבדלים אנטומיים וגם הבדלים באורח החיים. למשל, לבד מההבדלים האנטומיים באברי הרבייה הזכר חזק מהנקבה, לא נכנס להריון, לא מניק ובאורגניזמים רבים גם אינו מטפל כלל בצאצאים, בניגוד לנקבה. לא לכל היצורים החיים יש חלוקה לזוויגים, וישנם יצורים, שמתרבים רק ברבייה אל-זוויגית. במשמעותו זו, "זוויג" מקביל למילה "מין" הנהוגה בשימוש הכללי של השפה העברית. ההזדקקות למילה נוספת עלתה כי המילה "מין" בעברית משמשת גם כשמה של דרגת הבסיס במערך המיון של עולם הטבע. בנוסף לכך, נדרש היה להבדיל בין Sex במשמעותו הכפולה באנגלית לבין סקס, במשמעותו כתיאור יחסי מין בשפה העברית. במדעי החברה נהוג להשתמש במונח מגדר, בחלוקה התרבותית-חברתית בין גבר לאישה. רבייה ביולוגית - מונחים אינטרסקס מיניות מגדר מדיה וקבצים בנושא זוויג בוויקישיתוף זוויג, באתר אנציקלופדיה בריטניקה (באנגלית) Rethinking the Conservative Approach to Transgenderism ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
פרס באפט"א לשחקן הטוב ביותר בתפקיד ראשי

השחקן הטוב ביותר בתפקיד ראשי (באנגלית: Best Actor in a Leading Role) הוא פרס באפט"א לקולנוע המוענק על ידי האקדמיה הבריטית לאמנויות הקולנוע והטלוויזיה (BAFTA) לשחקן על הופעה מצטיינת בתפקיד ראשי בסרט קולנוע. בין השנים 1952 ל-1967 הוענקו שני פרסים לשחקן הטוב ביותר: האחד לשחקן בריטי והשני לשחקן זר. החל מ-1968 שני הפרסים התלכדו לאחד, שם הפרס היה "השחקן הטוב ביותר". החל מ-1995 הפרס נקרא "השחקן הטוב ביותר בתפקיד ראשי". מקרא: "†" מסמל שהשחקן זכה גם בפרס אוסקר לשחקן הטוב ביותר  "‡" מסמל שהשחקן היה מועמד גם לפרס אוסקר לשחקן הטוב ביותר "††" מסמל שהשחקן זכה בפרס אוסקר לשחקן המשנה הטוב ביותר "‡‡" מסמל שהשחקן זכה בפרס אוסקר לשחקן המשנה הטוב ביותר פרס אוסקר לשחקן הטוב ביותר פרס גלובוס הזהב לשחקן הטוב ביותר - סרט דרמה פרס גלובוס הזהב לשחקן הטוב ביותר - סרט קומדיה או מוזיקלי "2022 EE British Academy Film Awards: Nominations". BAFTA (באנגלית אמריקאית). ארכיון מ-2022-02-03. נבדק ב-2022-02-03. אלון פרוכטר, "במערב אין כל חדש" מוביל את רשימת המועמדים לטקס פרסי הבאפט"א, באתר כאן – תאגיד השידור הישראלי, 19 בינואר 2023
פלק הלפרין

פָלְק הלפרין (הילפרין) (בכתיב יידי: פאַלק היילפערין; 1876, ניאסוויז', רוסיה (רוסיה הלבנה) – 6 במרץ 1945, תל אביב, פלשׂתינה-א"י) היה מחנך, סופר יידיש, מחזאי, סופר עברי, מתרגם ליידיש ולעברית. פלק נולד בעיירה ניאסוויז' שברוסיה הלבנה, בתחום המושב של האימפריה הרוסית (כיום בבלארוס), במשפחה דתית. זכה לחינוך מסורתי בחדר ובישיבה. המשיך בלימודי השכלה כללית, עברית ולשונות אירופה. בשנת 1904 הוסמך כמורה, ונדד בין ערי רוסיה הגדולה, מינסק, וילנה, סנקט פטרבורג, ורשה, כמורה דרדקים. בעת מלחמת העולם הראשונה ייסד עם אישים נוספים בית ספר מיוחד לילדים יהודים פליטים, בעיר טמבוב. בשנת 1917 השתתף בוועידה הכל-רוסית הראשונה של מורים יהודים, שנערכה בסנקט פטרבורג, ותמך במתן הבכורה בחינוך היהודי ללשון היידיש. בשנת 1918 נתמנה פלק למפקח על בתי הספר היהודיים באוקראינה שלאחר המהפכה, וכן שימש יועץ לממשלה החדשה באוקראינה בנושאי חינוך יהודי. הוא ייסד בעיר יקטרינוסלב הוצאת ספרים ביידיש, במיוחד לספרות ילדים, בשם "נאטור און מענטש" (יידיש: "הטבע והאדם"), שספריה זכו להצלחה ולתפוצה נרחבת בין הקוראים. פלק הלפרין פרסם מאמרים רבים, עברית ויידיש, בענייני החינוך היהודי ברוסיה, אוקראינה ושכנותיהן. הוא חיבר, עיבד והציג מחזות, שהמפורסם ביניהם הוא "הורדוס ומרים", שהוצג בתיאטרון "האהל". בשנת 1921 החל לתת דגש לפעילותו בעברית, לימד בסמינר למורים בווילנה, בשתי הלשונות. בשנת 1926 ייסד וערך, עם שלמה בסטומסקי את הדו-שבועון לילדים ביידיש "גרינינקע ביימעלעך" ("העצים הירקרקים"). בשנת 1937 עלה הלפרין לארץ ישראל, השתקע בתל אביב, והתמסר לכתיבת מחזות, מאמרים, שירים וסיפורים בעיתונות העברית, עד מותו. הלפרין היה יוצר פורה, ופרסם כמאה כרכים מיצירתו, בעברית וביידיש, ובהם סיפורים וסיפורי ילדים, מאמרים בענייני חינוך, מקראות בספרות לצעירים, תרגומים רבים ומחזות. ספריו נדפסו כמעט בכל רחבי התפוצה היהודית בעולם: בניו יורק ובתל אביב, בווילנה וביקטרינוסלב, בוורשה ובמוסקבה. פלק הלפרין תרגם ליידיש ולעברית רבים מסופרי העולם הידועים, בהם ניקולאי גוגול, יאקוב גרים, פרידריך שילר, פלכנוב, לב טולסטוי, קנוט המסון, מארק טוויין, ג'ונתן סוויפט, אוסקר ויילד, אוגוסט סטרינדברג, אלפונס דודה ואחרים. נפטר ב-6 במרץ 1945 לאחר מחלה ממושכת. בן 68 במותו. אבא של ניר, סיפור לילדים, אודסה, 1917. ספורי פראג, קובץ סיפורים ומסורות-עם מחיי הרב ר’ יהודה ליב ליואי, המהר"ל, מסופרים וערוכים לילדים, ורשה: ברקאי, 1924. (הדפסה נוספת: תל אביב, ש' שרברק, 1955) שמשון הגיבור בילדותו, יזרעאל, תל אביב, 1938. חכמי חלם, בדיחות והלצות עממיות, מעובד לבני הנעורים על ידי פ’ הלפרן, מצויר על ידי ש’ פיגנבום, יזרעאל, 1961. משיח בא, ציורים: משה מטוסובסקי, העורך הפדגוגי: י’ רבקאי, תל אביב, מרגולין, 1944. בשעת הפנאי, סיפורים, אגדות הלצות ובדיחות, ורשה, 1919. שבילים בחול, הוצאת דבר, 1945. פראקטישע גראמאטיק פון דער יידישער שפראך / פ' היילפערין און מ' וויינרייך, וילנה: קלעצקין, 1928. (מהדורה נוספת: שם, 1931.) גצל קרסל, לכסיקון הספרות העברית, הוצאת הקיבוץ הארצי, תשכ"ה, עמ' 615–616. רשימת הפרסומים של פלק הלפרין, בקטלוג הספרייה הלאומית ספורי פראג, ורשה תרפ"ד. במאגר ספרים הסרוקים של הספרייה הלאומית של פולין. פאלק היילפרין, דבר, 7 במרץ 1945 (עם מותו) כתבי פלק הלפרין בפרויקט בן-יהודה פלק הלפרין (1876-1945), דף שער בספרייה הלאומית פלק הלפרין, בלקסיקון הספרות העברית החדשה
יחסי ליכטנשטיין–ספרד

יחסי ליכטנשטיין–ספרד הם היחסים בין נסיכות ליכטנשטיין לבין ממלכת ספרד. לליכטנשטיין יש שגרירים רק באוסטריה, בבלגיה, בגרמניה, בוותיקן, בשווייץ ובארצות הברית, יחד עם מספר שליחים לארגונים בינלאומיים. על פי הסכם משנת 1919 בין ליכטנשטיין ושווייץ, שגרירי שווייץ מוסמכים לייצג את ליכטנשטיין במדינות ובמצבים דיפלומטיים, אלא אם כן ליכטנשטיין תבחר לשלוח שגריר משלה. בהתאם לכך שגרירות שווייץ בספרד מייצגת גם את ליכטנשטיין, ואילו שגרירות ספרד בשווייץ מטפלת גם ביחסים הדיפלומטיים עם ליכטנשטיין. על פי נתונים מקומיים, נכון ל-31 בדצמבר 2014 התגוררו בתחומי הנסיכות אוכלוסייה של 366 ספרדים, ואילו 34 תושבי ליכטנשטיין התגוררו בספרד. הגירה ספרדית לליכטנשטיין היא חדשה יחסית, ורוב המהגרים היגרו בין השנים 1990–2000. רובם הגיעו מאזור קנטבריה, ובמיוחד מאסטוריאס וגליסיה, והם עוסקים בעיבוד תעשיות מוצרים, בנייה תעשייתית וחקלאות. היחסים המסחריים בין המדינות כלולים ביחסים המיוחדים של האיחוד האירופי עם מדינות ה-EFTA. בנוסף, ליכטנשטיין חברה באזור הכלכלי האירופי מאז 1995 (ומאז אותה שנה, חברה בארגון הסחר העולמי), כך שהאינטגרציה הכלכלית עם האיחוד האירופי מאוד גבוהה.
יחסי דנמרק–יפן

בין ממלכת דנמרק לבין יפן מתקיימים יחסים דיפלומטיים מלאים, ואף שיתוף פעולה בנושאים שונים. היחסים בין המדינות כוננו בשנת 1867, נותקו במהלך מלחמת העולם השנייה, וכוננו בשנית בשנת 1952. בשנת 1988 הגיע הסחר בין דנמרק ליפן ל-2 מיליארד דולר. היצוא העיקרי מיפן הם מכוניות, אופנועים ומחשבים. מאידך יפן מייבאת מדנמרק חזירים, תרופות, חסילונים וגבינה. קיימות השקעות דניות ביפן של החברות לגו ונובו נורדיסק. ראש ממשלת יפן ג'וניצ'ירו קואיזומי ביקר בדנמרק בשנת 2002, וראש ממשלת דנמרק אנדרס פוג ראסמוסן ביקר ביפן ב-2002 וב-2006. ראש ממשלת יפן יוקיו הטויאמה, ערך שלושה ביקורים לא רשמיים בדנמרק בשנת 2009, פעם אחת בדיון על ההצעה לאירוח האולימפי בטוקיו, שהוחלטה בקופנהגן באותה שנה, ופעמיים בועידת האו"ם לשינוי האקלים (2009). ראש ממשלת דנמרק לארס לקה ראסמוסן ערך ביקור לא רשמי ביפן באביב 2009. יפן מחזיקה בדנמרק שגרירות בקופנהגן, וקונסוליה כללית באורהוס. מאידך, דנמרק מחזיקה ביפן שגרירות בטוקיו, ו-5 קונסוליות כבוד בפוקואוקה, הירושימה, נאגויה, אוסקה וסאפורו . מדיה וקבצים בנושא יחסי דנמרק–יפן בוויקישיתוף יחסים כלכליים דנמרק-יפן אתר על יחסי מדינות
אלכסיי וורוביוב

אלכסיי וורוביוב ׁ(ברוסית: Алексей Владимирович Воробьёв;‏ נולד ב-19 בינואר 1988) הוא זמר ושחקן רוסי. מוכר יותר בשם הבמה שלו אלכס ספארו. ב-2005 התחרה בגרסה הרוסית של התוכנית "אקס פקטור" והגיע למקום השלישי. ייצג את רוסיה באירוויזיון 2011. פרק זה לוקה בחסר. אנא תרמו לוויקיפדיה והשלימו אותו. וורוביוב נולד בעיר טולה שברוסיה, בגיל צעיר החל ללמוד מוזיקה ולנגן באקורדיון. ב-2005 התחרה בגרסה הרוסית של התוכנית "אקס פקטור" והגיע למקום השלישי. ב-2006 חתם על חוזה הקלטות עם חברת יוניברסל מיוזיק גרופ ובאותה שנה הוציא את אלבומו הראשון, ב-2007 זכה בפרס בטקס פרסי "MTV רוסיה" בקטגוריה של אמן עולה. בשנים 2008 ו-2008 השתתף התחרות לבחירות נציג רוסיה לאירוויזיון, ב-2011 נבחר על די ועדה פנימית לייצג את רוסיה באירוויזיון עם השיר "Get You", הוא עלה לגמר התחרות והגיעה למקום ה-16. למד בבית הספר לתיאטרון במוסקבה וב-2010 שיחק בסרט האימה "מועדון הפחד" שהופק על ידי פיודור בונדרצ'וק. בשנת 2013 עבר תאונת דרכים קשה בלוס אנג'לס עם טראומה מוחית ופציעות בחצי מפניו. לבסוף הוא הצליח להשתקם וחזר לכתוב, להלחין ולעבד בעצמו מוזיקה יחד עם חברו סרגיי רומנוביץ'. בשנת 2015 השתתף בתפקיד קטן בסרט האימה האמריקאי "סודות הוותיקן" לצד דג'ימון הונסו. משנת 2008 הוא משמש כשגריר של רצון טוב עבור "Y-PEER", ארגון נוער של האומות המאוחדות. בשנת 2018 כיכב בסדרת הטלוויזיה מבית NTV, "שוברט". בשנת 2019 דיבב בסרט ההנפשה הרוסי "תעלול של טיול" את דמותו של אמור, טיגריס סיבירי. בשנת 2020 שיחק לצד סטיב קארל בסדרת הטלוויזיה האמריקאית "כוח החלל" בנטפליקס, בתור יורי "בובי" טלאטוביץ'. אתר האינטרנט הרשמי של אלכסיי וורוביוב (באנגלית) אתר האינטרנט הרשמי של אלכסיי וורוביוב (ברוסית) אלכסיי וורוביוב, ברשת החברתית פייסבוק אלכסיי וורוביוב, ברשת החברתית אקס (טוויטר) אלכסיי וורוביוב, ביישום טלגרם אלכסיי וורוביוב, ברשת החברתית אינסטגרם אלכסיי וורוביוב, ברשת החברתית טיקטוק אלכסיי וורוביוב, ברשת החברתית VK אלכסיי וורוביוב, סרטונים בערוץ היוטיוב אלכסיי וורוביוב, במסד הנתונים הקולנועיים IMDb (באנגלית) אלכסיי וורוביוב, במסד הנתונים הקולנועיים KinoPoisk (ברוסית) אלכסיי וורוביוב, באתר ספוטיפיי אלכסיי וורוביוב, באתר MusicBrainz (באנגלית) אלכסיי וורוביוב, באתר Yandex.Music (ברוסית) אלכסיי וורוביוב, באתר Discogs (באנגלית) "Welcome to Allvoices". allvoices.com. אורכב מ-המקור ב-26 בינואר 2013. נבדק ב-15 באוגוסט 2015. {{cite web}}: (עזרה)
פוסומים זנבות-טבעת

פוסומים זנבות-טבעת (שם מדעי: Pseudocheiridae) היא משפחה של יונקי כיס מסדרת הקנגוראים החיים באוסטרליה ובגינאה החדשה. הפוסומים מגיעים לאורך 20–48 סנטימטרים ולמשקל 200 גרם עד 2 קילוגרם. יש להם פרווה עבה בצבע אפור עד חום ושחור והם בעלי עיניים גדולות ואוזניים קטנות למעט אצל כמה מינים יוצאי דופן. הם בעלי זנב ארוך ומתפתל. הפוסומים הם יצורים ליליים שוכני עצים החיים באוסטרליה ובגינאה החדשה ביערות גשם. הם ניזונים מפרחים, פירות ועלים של צמחים שונים אך מגוונים בטרמיטים. משפחה פוסומים זנבות-טבעת (Pseudocheiridae) סוג ומין יחיד: דאון ענק (Petauroides volans) סוג ומין יחיד: פוסום למורי (Hemibelideus lemuroides) סוג ומין יחיד: פוסום הסלע (Petropseudes dahli) סוג: פוסום זנב-טבעת (Pseudocheirus) - בו 2 מינים סוג: פוסום זנב-טבעת דק (Pseudochirulus) - בו 8 מינים סוג: פוסום זנב-טבעת מדומה (Pseudochirops) - בו 5 מינים מדיה וקבצים בנושא פוסומים זנבות-טבעת בוויקישיתוף פוסומים זנבות-טבעת, באתר ITIS (באנגלית) פוסומים זנבות-טבעת, באתר NCBI (באנגלית) פוסומים זנבות-טבעת, באתר Animal Diversity Web (באנגלית) פוסומים זנבות-טבעת, באתר האנציקלופדיה של החיים (באנגלית) פוסומים זנבות-טבעת, באתר GBIF (באנגלית)